wickkiey/tamil-wikipedia-chunked huggingface dataset:
# காசிகுண்ட்

## இதனையும் காண்க

- பீர் பாஞ்சால் சுரங்க இருப்புப்பாதை
- ஜவகர் குகை
- பனிஹால்-காசிகுண்ட் சுரங்கச்சாலை
- செனானி-நஷ்ரி சுரங்கச்சாலை
# குல்காம்

**குல்காம்** (*Kulgam*) இந்தியாவின் ஜம்மு காஷ்மீர் மாநிலத்தின் குல்காம் மாவட்டத்தின் நிர்வாகத் தலைமையிடமும், 16 வார்டுகள் கொண்ட நகராட்சியும் ஆகும். குல்காம் நகரம் இமயமலையின் பீர் பாஞ்சல் மலைத்தொடரில் 1739 மீட்டர் (5705 அடி) உயரத்தில் உள்ளது. குல்காம் நகரம், ஸ்ரீநகரிலிருந்து 67 கி.மீ. தொலைவில் உள்ளது.
# குல்காம்

## மக்கள் தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின்படி, குல்காம் நகரத்தின் மொத்த மக்கள்தொகை 23,584 ஆகும். இதில் ஆண்கள் 12,605 மற்றும் பெண்கள் 10,979 ஆகவுள்ளனர். மக்கள்தொகையில் இசுலாமியர்கள் 95.35%; இந்துக்கள் 4.18%; சீக்கியர்கள் 0.11% மற்றும் பிறர் 0.36% ஆகவுள்ளனர்.
# சு. ஒளிச்செங்கோ

**துரைசாமி** **சுந்தரம் நடராசன்** என்ற இயற்பெயர் கொண்ட **புலவர் சு. ஒளிச்செங்கோ**, தமிழ்நாட்டைச் சேர்ந்த திராவிட இயக்க எழுத்தாளர் ஆவார்.
# சு. ஒளிச்செங்கோ

## தொடக்க வாழ்க்கை

இவர் முன்னோர்கள், தஞ்சாவூர் மாவட்டம் அம்மாப்பேட்டையை அடுத்த புத்தூரிலிருந்து புலம்பெயர்ந்தவர்கள். இவர் தந்தைவழித் தாத்தா துரைசாமி, இன்றைய திருவாரூர் மாவட்டம் கொரடாச்சேரி ஊராட்சி ஒன்றியத்துக்கு உட்பட்ட கண்கொடுத்தவனிதம் என்னும் ஊரில் மளிகைக்கடை வேலை செய்தவர். தந்தை சுந்தரம், விடயபுரம் வி.அப்புசாமி நாயுடுவின் பண்ணையில் கூலி வேலையும் பின்னர் சமையல் வேலையும் செய்தவர்.  
1934- வாக்கில் கண்கொடுத்தவனிதம் ஊரில் சுந்தரத்துக்கும் அவர் இணையர் தனபாக்கியத்துக்கும் பிறந்த நடராசன், கொரடாச்சேரி ஊராட்சி ஒன்றிய உயர்நிலைப்பள்ளியில் பயின்றார். இளம் அகவையிலேயே இலக்கிய வாசிப்பில் ஆழ்ந்தார். எட்டாம் வகுப்பில் இவரின் விருப்பத்துக்குரிய ஆசிரியராக இருந்தவர் சிங்காரவேலு சேதுராயர் ("நாவலர்" ந. மு. வேங்கடசாமி நாட்டாரின் முன்னாள் மாணவர்). 1958-இல் ஒன்பதாம் வகுப்போடு படிப்பை நிறுத்திக்கொண்ட நடராசன், ஒஇறகு புலவர் படிப்புக்கான புகுமுக வகுப்பில் பயில அண்ணாமலைப் பல்கலைக்கழகம், சென்னைப் பல்கலைக்கழகம் ஆகியவை நடத்திய நுழைவுத் தேர்வுகளை எழுதினார். எனினும் தேர்வுபெறவில்லை.. *மாலை முரசில்* முப்பதுக்கும் மேலான ஆண்டுகள் பணியாற்றினார்.  
1960-61 தொடங்கி *விடுதலை*, *முரசொலி* இதழ்களிலும் பெரியார், அண்ணா, ஆதித்தனார் குறித்துப் பல கட்டுரைகள் எழுதினார். இக் காலகட்டத்தில் பெரியார் வழிநடத்திய திராவிடர் கழகத்தின் (திக) பின்னாளைய தலைவர் கி. வீரமணியுடனும் நட்புகொண்டார். - சங்கமி வெளியீடு
- *வகுப்புவாரி பிரதிநிதித்துவம்: திருவிக – பெரியார் அறிக்கைப் போர்* - 2019
- *கர்மவீரர் காமராசர்*
- *பெரியார் பொன்மொழிகள்*
- *பெரியார் பழமொழிகளும் பயன்மொழிகளும்*
- *எல்லாம் நன்மைக்கே, தந்தை பெரியார் எழுதிய இரங்கல் உரைகள்* *-* தமிழ்வெளி வெளியீடு
- *ரஷ்யாவில் பெரியார் பார்த்த நாடகங்கள்* - தமிழ்வெளி வெளியீடு - 2021
# சு. ஒளிச்செங்கோ

## விருதுகள்

29 ஏப்ரல் 2019 அன்று திராவிடர் கழகம், பெரியார் திடலில் நடத்திய தமிழர் கலை பண்பாட்டுப் புரட்சி விழாவில் ஒளிச்செங்கோவுக்குப் *பெரியார் விருது* வழங்கப்பட்டது.
# சு. ஒளிச்செங்கோ

## மறைவு

தன் இறுதி நாட்களில் கண்கொடுத்தவனிதம் ஊரில் வேளாண் பணிகளை கவனித்துக்கொண்டு ஓய்வைக் கழித்துவந்தார் ஒளிச்செங்கோ.  
ஒளிச்செங்கோ வாழ்க்கையை மையமாக வைத்து, *பெரியவன்* எனும் புதினத்தை 48-ஆவது சென்னை புத்தகக் காட்சியின் ஒரு பகுதியாக 8 சனவரி 2025 மாலையில் அவரின் மூத்த மகன் சுந்தரபுத்தன் பல நண்பர்களின் பங்களிப்புடன் வெளியிட்டார். மறுநாள் இ.சீ.நே. 4:00 மணியளவில் உடல்நலக் குறைவால் ஒளிச்செங்கோ தன் 90-ஆம் அகவையில் கண்கொடுத்தவனிதம் ஊரிலேயே காலமானார். அவர் மறைவுக்கு கி. வீரமணி இரங்கல் தெரிவித்தார். அன்றே ஒளிச்செங்கோவின் உடல் அடக்கம் செய்யப்பட்டது.  
அதன்பின் சனவரி 24 அன்று ஒளிச்செங்கோ உருவப்படத் திறப்பு நிகழ்ச்சி ஏற்பாடு செய்யப்பட்டது. அந்நிகழ்வில் தமிழ்நாட்டு அரசின் முன்னாள் தலைமைச் செயலாளர் வெ. இறையன்பு, தஞ்சாவூர் மருத்துவக் கல்லூரியின் முன்னாள் தலைவர் ச. மருதுதுரை, திராவிடர் கழக மாநில ஒருங்கிணைப்பாளர் உரத்தநாடு இரா. குணசேகரன் உள்ளிட்டோர் பங்கேற்றனர். இறையன்பு பேசுகையில் ""இந்த எளிய நிகழ்ச்சியில் நான் கலந்துகொள்வதன் மூலம் எனக்கு ஒரு நிறைவு ஏற்படுகிறது. வாழ்நாள் முழுவதும் தகவல்களைச் சேகரிப்பதும், அதை பாதுகாப்பதுமான வாழ்க்கையை வாழ்ந்திருக்கிறார் பெரியவர் ஒளிச்செங்கோ. எளிய வாழ்க்கையிலும் கடைசிவரை மாறாமல் கொள்கைப் பிடிப்புடன் வாழ்ந்தவர். அவரது வாழ்க்கையில் இருந்து இளைஞர்கள் கற்றுக்கொள்ள வேண்டிய பாடம் இதுதான்..." என்றார்.
# சு. ஒளிச்செங்கோ

## குடும்பம்

இவரது மனைவியின் பெயர் தமிழரசி. இரு மகன்கள், ஒரு மகள். மூத்த மகன் சுந்தரபுத்தன், சென்னையில் பத்திரிகையாளராகப் பணியாற்றி வருகிறார். ஒளிப்படக் கலைஞர் புதுவை இளவேனிலின் நண்பரும் ஆவார். இளைய மகன் பெரியாரினியன், சொந்த ஊரில் துணித்தொழில் செய்துவருகிறார். மகள் வெண்ணிலா, திருமணமாகி வேளாங்கண்ணி<nowiki/>க்கு அருகில் உள்ள காமேஸ்வரம் எனும் ஊரில் வசிக்கிறார்.
# லித்தர் ஆறு

பாயும் லித்தர் ஆறு]]
நகரத்தில் பாயும் லித்தர் ஆறு]]  
**லித்தர் ஆறு** (**Lidder river** or **Liddar river**), இந்தியாவின் சம்மு காசுமீர் மாநிலத்தில் பாயும் ஓர் ஆறு ஆகும். 73 கிலோமீட்டர் நீளம் கொண்ட லித்தர் ஆறு காசுமீர் பகுதியில் உள்ளது. கோல்கோய் பனியாற்றில் உற்பத்தியாகும் இது 1615 மீட்டர் உயரத்தில் மீர்குந்த் கானாபால் என்னுமிடத்தில், சீலம் ஆற்றில் கலக்கிறது.
# லித்தர் ஆறு

## புவியியல்

சம்மு காசுமீரின் காந்தர்பல் மாவட்டத்தில் அமைந்த மலை வாழிடமான சோன்மார்க்கின் அருகிலுள்ள கோல்கோய் பனியாற்றில் இவ்வாறு உற்பத்தியாகி லித்தர் சமவெளியை உருவாக்குகிறது. அனந்தநாக் மாவட்டத்தில் இருக்கும் சுற்றுலாத் தலமான அரு பிரதேசத்தின் லித்தர்வாத் சமவெளியில் ஆல்பைன் புல்வெளிகள் வழியாக தெற்கு நோக்கி ஓடுகிறது. இதனால்தான் இந்த ஆற்றின் பெயர் லித்தர் ஆறு என அழைக்கப்பட்டது. இது பகல்காமை அடைவதற்கு முன்பு 30 கிலோமீட்டர் (19 மைல்) பரப்பளவை உள்ளடக்கி ஓடுகிறது. சேசுநாக் ஏரியிலிருந்து தோன்றும் கிழக்கு லித்தர் ஆற்றின் முக்கிய துணை நதியாக கருதப்படும் இது பின்னர் இங்கிருந்து மேற்கு நோக்கி பாய்ந்து அனந்தநாக்கிற்கு அருகில் உள்ள மிர்குந்த் கனபாலில் படிக நீலநிறமான நீரோடு சீலம் நதியை சென்றடைகிறது. லித்தர் சமவெளியின் மையத்தில் பகல்காம் அமைந்துள்ளது..
# லித்தர் ஆறு

## பொருளாதாரப் பயன்

லித்தர் ஆற்றின் நீர் முக்கியமாக நீர்ப்பாசன நோக்கத்திற்காக வெவ்வேறு கால்வாய்கள் வழியாகவும், நீர் சுத்திகரிப்பு நிலையங்கள் வழியாகவும் பயன்படுத்தப்படுகிறது. ஆற்றில் பல்வேறு வகையான மீன்கள் உள்ளன. மேலும் ஆற்றின் கரையில் மீன்வளர்ப்பு மையம் ஒன்றும் கட்டப்பட்டுள்ளது. லிடர் ஆற்றில் காணப்படும் முக்கிய வகை மீன்கள் சில லித்தர் ஆற்றில் காணப்படுகின்றன.
# விக்கிப்பீடியா:துடுப்பாட்டம்/ஆண்டு நிறைவுகள்/ஆகத்து 2

:**ஆகஸ்ட் 2**
- அயர்லாந்து அணி வீரர் **டிம் முர்டாக்** பிறந்தார். முழுவல்லாளரான இவர் ஒரு ஆட்டப் பகுதியில் 5 மட்டையாளர்களை வீழ்த்திய முதல் அயர்லாந்து வீரர் ஆவார். லார்ட்சு மைதானத்தில் இந்த வீழ்த்தல்களை நிகழ்த்தியதன் மூலம் லார்ட்சு மாண்புப் பலகையில் இவரது பெயர் இடம்பெற்றது.
# ரவீஷ் குமார்

**ரவீஷ் குமார்** (பிறப்பு 5 டிசம்பர் 1974) என்பவர் இந்திய தொலைக்காட்சித் தொகுப்பாளர், பத்திரிகையாளர் மற்றும் ஊடக ஆளுமையாவார் என்டிடிவி குழுமத்தின் என்டிடிவி இந்தியா என்ற தொலைக்காட்சியின் நிர்வாக ஆசிரியராகவுள்ளார். சமூகம் மற்றும் அரசியல் பிரிவுகளில் கவனம்செலுத்தும் இவர் என்டிடிவியின் இந்தி செய்தித் தொலைக்காட்சியில் *பிரைம் டைம்*, *ஹம் லோக்* மற்றும் *ரவீஷ் கி ரிப்போர்ட்* போன்ற பிரபலமான நிகழ்ச்சிகளைத் தொகுத்து வழங்கியவர். பத்திரிக்கைத் துறையில் இவரின் சிறந்த பங்களிப்பை அங்கீகரித்து ரமோன் மக்சேசே விருது 2019 இல் வழங்கப்பட்டது. இவ்விருதைப் பெறும் ஆறாவது இந்தியர் என்ற பெயரையும் பெறுகிறார்.
# ரவீஷ் குமார்

## இளமைக் காலம்

ரவீஷ் குமார் 1974 ஆம் ஆண்டு டிசம்பர் ஐந்தாம் நாள் பீகார் மாநிலத்தின் மோதிஹாரியில் பிறந்தார். பாட்னா லயோலா உயர்நிலைப் பள்ளியில் பள்ளிப்படிப்பை முடித்தார். பின்னர் மேற்படிப்பிற்கு டில்லி வந்து தில்லி பல்கலைக்கழகத்தின் தேஷ்பந்து கல்லூரியில் இளநிலைப் பட்டமும், இந்திய செய்தித் தொடர்பியல் கல்விக்கழகத்தில் இதழியல் முதுநிலைப் பட்டயமும் பெற்றார்.
# ரவீஷ் குமார்

## புத்தகங்கள்

- *இஸ்க் மேம் ஸஹர் ஹோனா*
- *தேக்தே ரஹியே*
- *ரவீஸ்பந்தீ*
- *தி பீரி வாய்ஸ்: ஆன் டெமொகிரசி, கல்சர் அண்ட் த நேசன்*
# லெஷென் மாபெரும் புத்தர்

**லெஷென் மாபெரும் புத்தர்** (, Leshan Giant Buddha) என்பது மைத்ரேய புத்தரைச் சித்தரிக்கும் வண்ணம் தாங் அரசமரபு காலத்தில் 713 மற்றும் 803 ஆண்டுகளுக்கு இடையில் கட்டப்பட்ட ஒரு உயரமான கற்சிலை. இது சீனாவின் சிச்சுவான் மாகாணத்தின் தெற்கு பகுதியில், லெஷென் நகரத்திற்கு அருகில், மின்ஜியாங், சிங்யீ மற்றும் தாது ஆறுகள் கூடுமிடத்தில், லிங்யுன் மலையிலுள்ள சுண்ணாம்பு காலச் செம்மண் படிம மணற்கற்களின் முகப்புப்பகுதியில் செதுக்கப்பட்டுள்ளது. இச்சிற்பம் அதன் பாதங்களுக்கு கீழே ஆறுகள் பாயும்வகையில் உமை மலையை நோக்கியவாறு அமைந்துள்ளது.  
இது உலகின் மிகப்பெரிய மற்றும் மிக உயரமான கல் புத்தர் சிலை. உலகில் தற்போது இருப்பனவற்றில் நவீனகாலத்திற்கு முந்தைய மிக உயரமான சிலை இதுவேயாகும்.  
லெஷென் மாபெரும் புத்தர் காட்சிப்பகுதியும் அதனை உள்ளடக்கிய உமை மலை காட்சிப்பகுதியும் 1996 முதல் யுனெஸ்கோ உலகப் பாரம்பரியக் களம் எனப் பட்டியலிடப்பட்டுள்ளது.
# லெஷென் மாபெரும் புத்தர்

## வரலாறு

பயணிக்கும் பல கப்பல்களைப் பாதித்து பலர் உயிரிழக்கக் காரணமான ஆர்ப்பரிக்கும் ஆற்றைப் புத்தர் அமைதிப்படுத்துவார் என்ற நம்பிக்கையில் ஹை டோங் என்ற சீனத்துறவி கி.பி 713 இல் இச்சிலையின் கட்டுமானப் பணிகளைத் தொடங்கினார். இந்த திட்டத்திற்கான நிதிவரத்து அப்பகுதி வட்டார அலுவலர்களால் தடைபடவிருந்த நிலையில், அவர் தனது பற்றையும் நேர்மையையும் வெளிக்காட்ட தனது கண்களைத் தோண்டி எடுத்துகொண்டார் எனக் கூறப்படுகிறது. இருந்தபோதிலும், பாதியளவே முடிந்த சிலையின் கட்டுமானம் அவரது இறப்பிற்குப் பிறகு, போதிய நிதி இல்லாததால் தடைபட்டது. எழுபது ஆண்டுகளுக்குப் பிறகு, தாங் அரசமரபின் மண்டல இராணுவ ஆளுநரான வீ காவ் இந்த திட்டத்திற்கு அளித்த நிதியுதவியுடன் 803 ஆம் ஆண்டில் ஹை டோங்கின் சீடர்களால் கட்டுமானப் பணிகள் நிறைவடைந்தன.  
பாரிய கட்டுமானத்தின் விளைவாக குன்றின் முகப்புப்பகுதியிலிருந்து அகற்றப்பட்ட கற்கள் கீழே உள்ள ஆற்றில் கொட்டப்பட்டதின் விளைவாக ஆற்றின் நீரோட்டப்பாதை சற்று மாற்றமடைந்து கப்பல்கள் கடந்து செல்வதற்கு பாதுகாப்பாக அமைந்ததென கருதப்படுகிறது.
# லெஷென் மாபெரும் புத்தர்

## கட்டமைப்பு

லெஷென் மாபெரும் புத்தர் சிலை காதுகளை விடுத்து முழுவதும் கல்லால் கட்டப்பட்டுள்ளது. காதுகள் மட்டும் மரத்தால் செதுக்கப்பட்டு களிமண் பூச்சுடன் சிலையில் பொருத்தப்பட்டுள்ளது. 71 மீ உயரம் கொண்ட இச்சிலை தனது கைகளை தன் முழங்கால்கள் மேலிட்டு அமர்ந்தவாறு இருக்கும் மைத்ரேய புத்தரைச் சித்தரிக்கிறது. 15 மீட்டர் உயரமுள்ள தலை, 28 மீட்டர் அகலம் கொண்ட தோள்கள், 6 மீட்டர் நீளம் கொண்ட மூக்கு, 7 மீட்டர் நீளம் கொண்ட காதுகள் என்ற அளவில் அமைக்கப்பட்டுள்ளது. அவரது மிகச்சிறிய கால் விரல் நகம், எளிதாக ஒரு நபர் அமர்ந்துகொள்ளும் அளவு பெரியதாகவுள்ளது.  
இச்சிலை ஒரு மேம்பட்ட நுட்பமிக்க வடிகால் அமைப்புடன் ஒருங்கே அமைத்துக்கட்டப்பட்டுள்ளது. வானிலையால் ஏற்படும் தேய்மானத்தைக் குறைக்கும் நோக்கில், பொழிந்த மழைநீரை எடுத்துச் செல்லவும் சிலையின் உட்புறம் உலர்வாக இருக்கவும் சிலையின் பல்வேறு இடங்களில் செதுக்கப்பட்ட வடிகாற்குழாய்கள் இன்றும் செயல்பாட்டில் உள்ளன.  
மாபெரும் புத்தர் சிலை செதுக்கப்பட்டபோது, மழை மற்றும் சூரிய ஒளியில் இருந்து காக்கும் வண்ணம், ரோங் வட்டத்திலுள்ள மாபெரும் புத்தர் சிலையில் உள்ளதைப் போன்ற, ஒரு பெரிய, பதின்மூன்று மாடி உயர மரக்கட்டமைப்பு அமைக்கப்பட்டது. யுவான் அரசமரபின் இறுதிக்காலத்தில் நிகழ்ந்த போர்களில் இந்த மரக்கட்டமைப்பு மங்கோலியர்களால் அழிக்கப்பட்டு அகற்றப்பட்டது. அப்போதிருந்து, இச்சிலை இயற்கையின் தாக்கத்திற்கு உள்ளாகும் வண்ணம் திறந்தவெளியில் அமைந்துள்ளது.  
லெஷென் மாபெரும் புத்தர் அமைந்துள்ள லிங்யுன் மலைத்தொடர், ஆற்றில் இருந்து பார்க்கும்போது, அந்த புத்தர் சிலையைத் தன் நெஞ்சமாகக் கொண்ட ஒரு ஓய்வெடுக்கும் புத்தரின் வடிவத்தைப் போன்று இருப்பதாக உள்ளூர் மக்களால் கருதப்படுகிறது. அதற்கேற்ப அப்பகுதியின் வழக்காற்றின் படி *மலையே புத்தர், புத்தரே மலை*.
# லெஷென் மாபெரும் புத்தர்

## சீரமைப்பு

லெஷென் புத்தர் சிலை இருக்கும் நிலப்பரப்பில் நிகழும் கட்டற்ற வளர்ச்சியின் விளைவாக வெளிப்படும் மாசுபாட்டால் பாதிக்கப்பட்டுள்ளது. சின்ஹுவா செய்தி நிறுவனத்தின்படி இந்தப்பகுதியிலுள்ள லெஷென் மாபெரும் புத்தர் மற்றும் பல சீன இயற்கை மற்றும் பண்பாட்டுப் பாரம்பரியத் தளங்கள் வானிலை, காற்று மாசுபாடு மற்றும் சுற்றுலாப் பயணிகளின் திரள் ஆகியவற்றால் சீரழிவுகளைக் கண்டுள்ளன. மறுசீரமைப்புப் பணிகளை மேற்கொள்வதாக சீனஅரசு உறுதியளித்துள்ளது.
# அர்ஜுன் ராம் மேக்வால்

**அர்ஜுன் ராம் மேக்வா** (*Arjun Ram Meghwal*, பிறப்பு: 20 திசம்பர், 1954) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் 18 மே 2023 அன்று கிரண் ரிஜிஜூக்கு பதிலாக சட்டம் மற்றும் நீதி அமைச்சராக மாற்றம் செய்யப்பட்டார்.
# அர்ஜுன் ராம் மேக்வால்

## வாழ்க்கை வரலாறு

இவர் 20 திசம்பர், 1954 ஆம் ஆண்டு இராஜஸ்தான் மாநிலத்தில் உள்ள பிகானேர் என்னும் இடத்தில் பிறந்தார். 1977 ஆம் ஆண்டில் சட்டப் படிப்பில் பட்டம் பெற்றதும், 1979 ஆம் ஆண்டில் வழக்கமான மாணவராக கலைப் பட்டப்படிப்பை முடித்ததும், 1982 ஆம் ஆண்டில், இவர் ஆர்ஏஎஸ் தேர்வுகளுக்குத் தகுதி பெற்று ராஜஸ்தான் உத்யோக் சேவாவுக்குத் தேர்ந்தெடுக்கப்பட்டார்.  
இவர் 2009 ஆம் ஆண்டு நடந்த பொதுத்தேர்தலில், பிகானேர் தொகுதியில் இருந்து பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2014 மற்றும் 2019 ஆம் ஆண்டு நடந்த பொதுத் தேர்தலில், பிகானேர் தொகுதியில் இருந்து மீண்டும் தேர்ந்தெடுக்கப்பட்டார். பின்னர் மக்களவை சபாநாயகர் இவரை மக்களவை மன்றக் குழுவின் தலைவராக நியமித்தார்.  
இவர் 2019 ஆம் ஆண்டு நாடாளுமன்ற விவகாரங்கள் மற்றும் கனரக தொழில்கள் மற்றும் பொது நிறுவனங்களுக்கான அமைச்சராக நியமிக்கப்பட்டார்.
# இடித்துரைப்பாளர் பாதுகாப்புச் சட்டம், 2011

**இடித்துரைப்பாளர் பாதுகாப்புச் சட்டம், 2011 (**Whistle Blowers Protection Act, 2011) என்பது அரசாங்க ஊழியர்கள் தங்களது அதிகாரத்தினை தவறான வழியில் பயன்படுத்துவர்களையும், ஊழல் செய்பவர்களை இடித்துரைப்பவர்களைப் பாதுக்காக்கும் சட்டமாகும். மேலும் இந்தச் சட்டமானது அரசாங்கத்தின் தவறான செயல்பாடுகளை மற்றும் திட்டங்களை வெளிக்கொணரும் அரசு ஊழியர்களுக்குப் பாதுகாப்பினையும் வழங்குகிறது. இந்தச் சட்டத்தினை தவறாகப் பயன்படுத்தினால் அவர்களுக்கு தண்டனை வழங்குவதனையும் உறுதி செய்கிறது.  
இந்தச் சட்டம் இந்தியக் குடியரசின் 17வது அமைச்சரவையில் ஏற்றுக்கொள்ளப்பட்டு மக்களவையில் டிசம்பர் 27, 2011 இல் நிறைவேற்றப்பட்டது. பின் மாநிலங்களவைவில் பெப்ரவரி 21, 2014 இல் நிறைவேற்றப்பட்டு மே 9 , 2014 இல் இந்தியக் குடியரசுத் தலைவரின் ஒப்புதலைப் பெற்றது.
# இடித்துரைப்பாளர் பாதுகாப்புச் சட்டம், 2011

## முக்கிய அம்சங்கள்

- இடித்துரைப்பாளர்களைப் பாதுகாத்தல். உதாரணமாக, அரசுஊழியர்கள் தங்களது அதிகாரத்தினை தவறான வழியில் பயன்படுத்தியதினை வெளிக்கொணரும் நபருக்கு
- எந்த ஒரு அரசு ஊழியரும் அல்லது குடிமகனோ மத்திய அல்லது மாநில கண்காணிப்புக் குழுவுக்கு தெரிவிக்கலாம்.
- ஒவ்வொரு புகாரும் அடையாளத்துடன் புகார் தெரிவிக்க வேண்டும்.
- அந்த அடையாளத்தினை தலைமை அலுவலரின் அனுமதியின்றி வெளிக்கொணர கூடாது. அவ்வாரு தெரிவிப்பது தண்டனைக்குரிய குற்றமாகும்.
- மேலும் தெரிந்தே செய்யும் குற்றங்களுக்கான தண்டனைத் தொகையினையும் இந்தச் சட்டம் வரையறை செய்துள்ளது.
# இடித்துரைப்பாளர் பாதுகாப்புச் சட்டம், 2011

## இதனையும் காண்க

- இடித்துரைப்பாளர்கள்
# விக்கிப்பீடியா:Statistics/August 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இரும்பு(II) அயோடைடு

**இரும்பு(II) அயோடைடு** (Iron(II) iodide) என்பது FeI<sub>2</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். கனிம வினைகளில் இச்சேர்மம் வினையூக்கியாகப் பயன்படுகிறது.
# இரும்பு(II) அயோடைடு

## வேதி வினைகள்

டெட்ராஐதரேட் இரும்பு (II) ஆனது வெப்பத்தால் சிதைவுறும் போது இரும்பு(II) ஐதராக்சைடு-அயோடைடு, ஐதரசன் அயோடைடு மற்றும் நீர் ஆகியவற்றைத் தருகிறது:  
:FeI<sub>2</sub>•4H<sub>2</sub>O → Fe(OH)I + HI + 3 H<sub>2</sub>O  
இந்த வினையானது 100&nbsp;° செல்சியசு வெப்பநிலைக்கும் அதிகமாக வெப்பப்படுத்தும் போது நிகழ்கிறது.
# ஏஸ்–பென்டெர் ஆக்சிசனேற்றம்

கரிம வேதியியலில், **ஏஸ்–பென்டெர் ஆக்சிசனேற்றம்** (Hass Bender oxidation) (**ஏஸ்–பென்டெர் கார்போனைல் தொகுப்புமுறை** எனவும் அழைக்கப்படுவது) ஒரு கரிம ஆக்சிசனேற்ற வினையாகும். இவ்வினையானது, 2-நைட்ரோபுரோப்பேனின் சோடிய உப்பை ஆக்சிசனேற்றியாகப் பயன்படுத்தி பென்சைல் ஆலைடுகளை பென்சால்டிகைடுகளாக மாற்றம் செய்கிறது. என்றி பி. ஏஸ் மற்றும் மைரன் எல். பென்டெர் ஆகியோர் 1949 ஆம் ஆண்டு இந்த வினையை முதன் முதலில் அறிவித்ததால் அவர்களின் பெயர் கொண்டு அழைக்கப்படுகிறது.  
:  
இந்த வினையின் செயல்முறையானது 2-நைட்ரோபுரோப்பேனில் உள்ள α கார்பன் அணுவில் நேர்மின்னி நீக்கத்துடன் தொடங்குகிறது. இந்த நேர்மின்னி நீக்கத்திற்குப் பிறகு ஒத்திசைவால் நிலைத்தன்மை அதிகரிக்கப்பட்ட எதிரயனி உருவாகிறது. இந்த எதிரயனியானது S<sub>N</sub>2 வினையில் ஈடுபட்டு பென்சைல் ஆலைடை இடப்பெயர்ச்சி செய்கிறது. நைட்ரோஅல்கைல் தொகுதியில் உள்ள புரோட்டான்நீக்கம் செய்யப்பட்ட கார்பனானது ஒரு கருக்கவர் அணுவாக அமைந்திருக்கும் நைட்ரோஆல்டால் உள்ளதைப் போலல்லாமல், பதிலாக, நைட்ரோ தொகுதியில் உள்ள ஆக்சிசன் அணுவே பென்சைலிக் கார்பன் அணுவைத் தாக்குகிறது. பிறகு, *O*-பென்சைல் அமைப்பானது சுற்றுவளைய வினையில் ஈடுபட்டு பென்சால்டிகைடையும், டைமெதில்ஆக்சைமை உடன் விளைபொருளாகவும் உருவாக்குகிறது.  
:  
இந்த வினையானது பென்சைல் சேர்மங்களுக்காக உருவாக்கப்பட்டதாக இருந்தாலும், அவையவற்றிற்குரிய α,β-ஈனோன்கள் மற்றும் ஈனால்களைத் தரக்கூடிய அல்லைல் ஆலைடுகளுக்கும் பொருந்துகிறது.
# வலைவாசல்:துடுப்பாட்டம்/சிறப்புக் கட்டுரை/16

**இயன் போத்தம்** என்பவர் துடுப்பாட்ட விமர்சகரும் இங்கிலாந்து அணியின் முன்னாள் வீரரும் ஆவார். இவர் துடுப்பாட்ட வரலாற்றின் தலைசிறந்த பன்முக ஆட்டக்காரர்களில் ஒருவராகக் கருதப்படுகிறார். இவர் இங்கிலாந்து அணிக்காக தேர்வு மற்றும் ஒருநாள் போட்டிகளில் விளையாடியுள்ளார். இவர் வலது-கை மட்டையாளராகவும் வலது கை மிதவேகப் பந்துவீச்சாளராகவும் இருந்துள்ளார். பன்முக ஆட்டக்காரராக இவர் படைத்த பல்வேறு சாதனைகள் இன்றுவரை முறியடிக்கப்படாமல் உள்ளன.  
இவர் 21 தேர்வுப் போட்டிகளில் 1000 ஓட்டங்கள் எடுத்ததுடன் 100 மட்டையாளர்களை வீழ்த்தியதன் மூலம் துடுப்பாட்ட வரலாற்றின் அதிவேகப் பன்முக ஆட்டக்காரர் என்ற சிறப்பைப் பெற்றார். மேலும் தேர்வுப் போட்டிகளில் ஒரே ஆட்டப் பகுதியில் 5 மட்டையாளர்களை வீழ்த்தி 100 ஓட்டங்கள் எடுத்த சாதனையை 5 முறை நிகழ்த்திய ஒரே வீரர் இவர் மட்டுமே. 15 பிப்ரவரி 1980ஆம் ஆண்டு இந்திய அணிக்கு எதிரான தேர்வுத் துடுப்பாட்டத்தின் போது ஒரு போட்டியில் 114 ஓட்டங்கள் எடுத்ததுடன் 13 மட்டையாளர்களை வீழ்த்திய ஒரே பன்முக ஆட்டக்காரர் என்ற உலகச் சாதனையைப் படைத்தார்.  
வறியோர்க்கு இயன் போத்தம் ஆற்றிய சேவைகளைப் போற்றும் வகையில் 2007ஆம் ஆண்டு அவருக்கு வீரப்பெருந்தகை பட்டம் வழங்கப்பட்டது. இவர் 2009ஆம் ஆண்டு ஐசிசியின் புகழவையில் இடம்பெற்றார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# நாடாளுமன்றக் கூட்டுக் குழு (இந்தியா)

**நாடாளுமன்றக் கூட்டுக் குழு** (**Joint Parliamentary Committee (JPC)** இந்திய நாடாளுமன்ற உறுப்பினர்களைக் கொண்ட ஒரு தற்காலிக் குழுவாகும்
தற்காலிகமாக அமைக்கப்படும் நாடாளுமன்றக் கூட்டுக் குழு, இந்திய அரசின் துறைகளில் நடைபெற்ற நிதி முறைகேடுகள் குறித்து விரிவாக விசாரித்து நாடாளுமன்றத்திற்கு அறிக்கை அளிக்கும்.
# நாடாளுமன்றக் கூட்டுக் குழு (இந்தியா)

## குழுவின் அமைப்பு

இந்திய நாடாளுமன்றத்தின் மக்களவை மற்றும் மாநிலங்களவைத் தலைவர்கள் கலந்து பேசி, நாடாளுமன்றக் கூட்டுக் குழு அமைக்கப்படும். நாடாளுமன்றக் கூட்டுக் குழுவின் உறுப்பினர்கள், மாநிலங்களவை உறுப்ப்பினர்கள் விட மக்களவை உறுப்பினர்கள் இரண்டு மடங்காக இருப்பர். இக்கூட்டுக் குழுவிற்கு ஒரு தலைவர் தேர்ந்தெடுக்கப்படுவர்.
# நாடாளுமன்றக் கூட்டுக் குழு (இந்தியா)

## அதிகாரங்கள்

இந்தியாவின் அரசுத் துறை அல்லது துறைகளில் பெருமளவில் நட்டம், ஊழல்கள் மற்றும் கொள்கை முடிகளை மீறிய செயல்களை கண்டு ஆராய்ந்து முடிவு எடுப்பதற்கு அவ்வப்போது கூட்டப்படும் நாடாளுமன்றக் கூட்டுக் குழு, தொடர்புடைய துறைகளின் வல்லுநர்கள், பொது அமைப்புகள், தனிநபர்கள் ஆகியவர்களை அழைத்து கருத்துகள் பெறவும், விசாரணை நடத்தவும் அதிகாரம் கொண்டது. நாடாளுமன்ற கூட்டுக் குழு கேட்டும், நேரில் வராதவர்களை, நாடாளுமன்றத்தை அவமதிப்பு செய்தவராகக் கருதப்பட்டு, நடவடிக்கை மேற்கொள்ளப்படும்.  
நாடாளுமன்றக் கூட்டுக் குழு தொடர்புடைய குற்றச் செயல்கள் குறித்து, தொடர்புடையவர்களிடமிருந்து நேரடி சாட்சியங்களை, ஆவணங்கள் மூலமாக அல்லது வாய்மொழியாகக் கேட்டுப் பெறும்.  
நாடாளுமன்றக் கூட்டுக் குழுவின் நடவடிக்கைகள் இரகசியமாக நடைபெறும். இருப்பினும் பங்குப் பத்திரங்கள் மற்றும் வங்கி நடவடிக்கைகள் குறித்தான முறைகேடுகள் வாடிக்கையாளர்கள் நலன் கருதி, செய்தி ஊடகங்கள் மூலம் குழுவின் தலைவர் அறிவிப்பார்.  
நாடாளுமன்றக் கூட்டுக் குழுவானது பொதுவாக மத்திய அமைச்சர்களை சாட்சியம் கூற அழைக்காது.  
இருப்பினும், பங்குப் பத்திரங்கள் மற்றும் வங்கி நடவடிக்கைகள் தொடர்பான முறைகேடுகளில், மத்திய அமைச்சர்களை விசாரிக்க வேண்டும் எனில், மக்களவைத் தலைவரின் முன் அனுமதியுடன், மத்திய நிதி அமைச்சரை நாடாளுமன்றக் கூட்டுக் குழு விசாரிக்கலாம்.  
அரசின் பாதுகாப்பு நலன் கருதி, ஆவணங்களை நாடளுமன்றக் கூட்டுக் குழுவிற்கு வழங்க மறுக்க, இந்திய நடுவண் அரசுக்கு அதிகாரம் உள்ளது.  
நாடாளுமன்றக் கூட்டுக் குழு, ஒரு நபருக்கு எதிராக சாட்சியம் அல்லது ஆவணங்கள் பெறுவதில் உள்ள பிணக்குகள் மீது முடிவு எடுக்க மக்களவைத் தலைவருக்கு அதிகாரம் உள்ளது.
# நாடாளுமன்றக் கூட்டுக் குழு (இந்தியா)

## இதுவரை நடைபெற்ற நாடாளுமன்ற கூட்டுக் குழுவின் செயல்பாடுகள்

### போபர்ஸ் ஊழல் (1987)

இந்தியாவில் முதல் நாடாளுமன்றக் கூட்டுக் குழு, ஆகஸ்டு 1987-இல் போபர்ஸ் பீரங்கி கொள்முதலில் நடைபெற்ற முறைக்கேடுகளை விசாரிக்க அமைக்கப்பட்டது. இக்குழுவில் ஆளும் அரசின் இந்திய தேசிய காங்கிரசு கட்சியின் உறுப்பினர்கள் பெரும்பான்மையாக கொண்டிருந்ததால், எதிர்கட்சிகள் இக்கூட்டுக் குழுவை புறக்கணித்தது.
இக்கூட்டுக் குழு தனது விசாரணை அறிக்கையை 23 ஏப்ரல் 1988-இல் நாடாளுமன்ற அவைத் தலைவரிடம் வழங்கியது. நாடாளுமன்றத்தில் சமர்ப்பிக்கப்பட்ட கூட்டுக் குழுவின் அறிக்கையை, எதிர்கட்சிகள் ஏற்றுக் கொள்ள மறுத்தனர்.
# நாடாளுமன்றக் கூட்டுக் குழு (இந்தியா)

## இதுவரை நடைபெற்ற நாடாளுமன்ற கூட்டுக் குழுவின் செயல்பாடுகள்

### ஹர்சத் மேத்தா பங்குச் சந்தை ஊழல் (1992)

இந்தியாவின் இரண்டாவது நாடாளுமன்றக் கூட்டுக் குழு, இந்தியப் பங்குச் சந்தையின் பங்கு பத்திரங்கள் மற்றும் வங்கிப் பரிபர்த்தனைகளில் ஹர்சத் மேத்தா என்பவர் செய்த முறைகேடுகளை விசாரிக்க, இந்திய தேசிய காங்கிரசு கட்சியின் மத்திய அமைச்சர் *இராம் நிவாஸ் மிர்தா* தலைமையில் ஆகஸ்டு 1992-இல் அமைக்கப்பட்டது.
இக்கூட்டுக் குழுவின் பரிந்துரைகளை இந்திய அரசு முழுமையாக ஏற்றுக் கொள்ளவில்லை மற்றும் மறுக்கவும் இல்லை.
# நாடாளுமன்றக் கூட்டுக் குழு (இந்தியா)

## இதுவரை நடைபெற்ற நாடாளுமன்ற கூட்டுக் குழுவின் செயல்பாடுகள்

### கேத்தான் பரேக் செய்த பங்குச் சந்தை ஊழல் (2001)

2001-இல் கேத்தான் பரேக் எனும் பங்குச் சந்தை வணிகர் பங்குப் பத்திரங்கள் விற்பனை மற்றும் கொள்முதல்களில் செய்த ஊழல்களை விசாரிப்பதற்கு மூன்றாவது நாடாளுமன்றக் கூட்டுக் குழு ஏப்ரல் 2011-இல் அமைக்கப்பட்டது. இதன் தலைவராக பாரதிய ஜனதா கட்சியின் நாடாளுமன்ற உறுப்பினர் *பிரகாஷ் மணி திரிபாதி* தலைமை தாங்கினார்.
இக்குழு 105 அமர்வுகளில் நடததிய விசாரணையின் அறிக்கை 13 திசம்பர் 2002 அன்று நாடாளுமன்றத்திற்கு சமர்ப்பித்தது. இக்குழு பங்கு பரிவர்த்தனைகளை குறித்தான தனது பரிந்துரைகளை இந்திய அரசு நடைமுறைப்படுத்த முன்வரவில்லை.
# நாடாளுமன்றக் கூட்டுக் குழு (இந்தியா)

## இதுவரை நடைபெற்ற நாடாளுமன்ற கூட்டுக் குழுவின் செயல்பாடுகள்

### குளிர்பானங்களில் பூச்சிக் கொல்லி மருந்து பிணக்கு (2003)

பொதுமக்கள் பருகும் குளிர்பானங்களில் பூச்சிக் கொல்லி மருந்து கலந்திருப்பது குறித்து விசாரணை நடத்த, நான்காவது நாடாளுமன்றக் கூட்டுக் குழு ஆகஸ்டு 2003-இல் மத்திய அமைச்சர் சரத் பவார் தலைமையில் நிறுவப்பட்டது. இக்குழு 17 அமர்வுகளில் விசாரணை நடத்தி, குளிர்பானங்களில் பூச்சிக் கொல்லிய மருந்துகள் கலந்திருப்பதை உறுதிப்படுத்தி தனது அறிக்கையை 4 பிப்ரவரி 2004-இல் நாடாளுமன்றத்திற்கு வழங்கியது. இக்கூட்டுக் குழுவின் பரிந்துரைகளை குளிர்பானங்கள் உற்பத்தி செய்யும் நிறுவனங்கள் கடைப்பிடிக்க இதுவரை அரசு நடவடிக்கை எடுக்கவில்லை.
# நாடாளுமன்றக் கூட்டுக் குழு (இந்தியா)

## இதுவரை நடைபெற்ற நாடாளுமன்ற கூட்டுக் குழுவின் செயல்பாடுகள்

### இரண்டாம் தலைமுறை அலைக்கற்றை முறைகேடு (2011)

ஐந்தாம் நாடாளுமன்றக் கூட்டுக் குழு, பிப்ரவரி 2011-இல் 2 ஜி அலைக்கற்றை ஒதுக்கீட்டில் நடைபெற்ற முறைகேடுகள் குறித்து விசாரிக்க, *பி. சி. சாக்கோ* தலைமையில், 30 நாடாளுமன்ற உறுப்பினர்கள் கொண்ட கூட்டுக் குழு நிறுவப்பட்டது.30 பேர் கொண்ட இக்குழுவில் பாரதிய ஜனதா கட்சி உள்ளிட்ட 15 எதிர்கட்சி உறுப்பினர்கள் இருந்தனர். கூட்டுக் குழுவின் தலைவர் பி. சி. சாக்கோ, 2 ஜி அலைக்கற்றை ஒதுக்கீடு முறைகேட்டில், பிரதமர் மன்மோகன் சிங் மற்றும் நிதியமைச்சர் ப. சிதம்பரம் ஆகியவர்களுக்கு எத்தொடர்பும் இல்லை என முதற்கட்ட வரைவு அறிக்கை நாடாளுமன்றத்தில் வழங்கினார். எனவே கூட்டுக் குழுவின் எதிர்கட்சி உறுப்பினர்கள், கூட்டுக் குழு தலைவர் பி. சி. சாக்கோவை கூட்டுக் குழு தலைவர் பதவியிலிருந்து அகற்றக் கோரினர்.)
பின்னர் கூட்டுக் குழுத் தலைவர் சாக்கோ தனது வரைவு அறிக்கை மாற்றி அமைக்க ஒப்புக் கொண்டார். report.
# நாடாளுமன்றக் கூட்டுக் குழு (இந்தியா)

## இதனையும் காண்க

- நிலைக்குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
# குள்ளம்பட்டி, மத்தூர் ஒன்றியம்

**குள்ளம்பட்டி** (Kullampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# குள்ளம்பட்டி, மத்தூர் ஒன்றியம்

## அமைவிடம்

இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.
# குள்ளம்பட்டி, பர்கூர் ஒன்றியம்

**குள்ளம்பட்டி** (Kullampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், பர்கூர் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# குள்ளம்பட்டி, பர்கூர் ஒன்றியம்

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.
# வார்ப்புரு:Infobox cell

| Caption2 = }
| Latin = }}
| Greek = }}
| Precursor = }
| System = }
| morphology = }
| Acronym = }
| Pronunciation = }
| Function = }
| Location = }
| GivesRiseTo = }
}}<noinclude>  
</noinclude>
# நாடாளுமன்ற மதிப்பீட்டுக் குழு (இந்தியா)

**மதிப்பீட்டுக் குழு** (**Estimates Committee**), முற்றிலும் 30 இந்திய மக்களவை உறுப்பினர்களைக் கொண்டது. இக்குழுவின் பதவிக் காலம் 1 ஆண்டு ஆகும். மக்களவையில் அரசியல் கட்சிகள் பெற்ற இடங்கள் அடிப்படையில் இக்குழுவின் உறுப்பினர்களை இந்திய மக்களவைத் தலைவர் ஆண்டுதோறும் தேர்ந்தெடுக்கப்படுவர். அமைச்சர்கள் இக்குழுவில் இடம் பெற தகுதி இல்லை. பொதுவாக இக்குழுவின் தலைவராக மக்களவை எதிர்கட்சி தலைவர் தலைமை தாங்குவர்.
# நாடாளுமன்ற மதிப்பீட்டுக் குழு (இந்தியா)

## பணிகள்

• இந்திய அரசின் அமைச்ச்கங்கள் & துறைகளின் பணிகள் மற்றும் செலவினங்கள் பரிசீலனை செய்தல், ஒதுக்கப்பட்ட நிதிகளை உரிய திட்டங்களுக்கு முறையாக பயன்படுத்தியமைக் குறித்து பரிசீலனை செய்தல். திறன்மேம்பாடு மற்றும் பொருளாதார நிர்வாகத்தில் துறைகளுக்கு தேவையான ஆலோசனை வழங்குதல் ஆகும். மதிப்பீட்டுக் குழு தனது அறிக்கையை நாடாளுமன்றத்தில் சமர்ப்பிக்க வேண்டும் மதிப்பீட்டுக் குழு பொது கணக்குக் குழு, பொதுத்துறை நிறுவனங்களுக்கானக் குழு (இந்தியா)பொதுத்துறை நிறுவனங்களுக்கான நாடாளுமன்றக் குழு]] மற்றும் நிதித்துறைக்கான நாடாளுமன்றக் நிலைக்குழு ஆகியவற்றுடன் கலந்துரையாடி, மதிப்பீடுகள் செய்து தனது அறிக்கை தயாரித்து நாடாளுமன்றத்திற்கு சமர்ப்பிக்க வேண்டும்.
# நாடாளுமன்ற மதிப்பீட்டுக் குழு (இந்தியா)

## இதனையும் காண்க

- நாடாளுமன்ற நிலைக்குழுக்கள்
- பொது கணக்குக் குழு
- நாடாளுமன்றக் கூட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# பொதுத்துறை நிறுவனங்களுக்கானக் குழு (இந்தியா)

**பொதுத்துறை நிறுவனங்களுக்கானக் குழு** (**Committee on Public Undertakings** (COPU) 22 இந்திய நாடாளுமன்ற உறுப்பினர்களைக் கொண்ட குழுவாகும். இக்குழுவில் மக்களவை உறுப்பினர்களிலிருந்து 17 உறுப்பினர்களும், மாநிலங்களவையிலிருந்து 5 உறுப்பினர்களும் அங்கம் வகிப்பர். இக்குழுவின் உறுப்பினர்களை இந்திய மக்களவைத் தலைவர், நாடாளுமன்றத்தில் அதிக உறுப்பினர்களைக் கொண்ட அரசியல் கட்சிகளின் உறுப்பினர்களிலிருந்து தேர்ந்தெடுப்பர். இக்குழுவின் பதவிக் காலம் ஓராண்டு ஆகும். அமைச்சர்கள் இக்குழுவில் இடம் பெற முடியாது. இக்குழுவின் உறுப்பினர் பின்னர் அமைச்சரானால், அவரால் இக்குழுவில் நீடிக்கமுடியாது. .2019 - 2020 காலத்திற்கு இக்குழுவின் தலைவராக மீனாட்சி லேகி செயல்படுவார்.
# பொதுத்துறை நிறுவனங்களுக்கானக் குழு (இந்தியா)

## குழுவின் பணிகள்

பொதுத்துறை நிறுவனங்களுக்கான குழு பொது கணக்குக் குழு மற்றும் மதிப்பீட்டுக் குழுவுடன் இணைந்து செயல்பட்டு இந்திய அரசின் பொதுத்துறை நிறுவனங்களின் செயல்பாடுகள் மற்றும் நிதிநிலைகளை அறிக்கைகளை ஆய்வு செய்து நாடாளுமன்றத்திற்கு அறிக்கை சமர்ப்பிக்கும்
# பொதுத்துறை நிறுவனங்களுக்கானக் குழு (இந்தியா)

## இதனையும் காண்க

- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- நாடாளுமன்ற நிதிக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# நாடாளுமன்ற நிதிக் குழு (இந்தியா)

**நிதித்தொடர்பான நாடாளுமன்ற நிலைக் குழு** (**Standing Committee on Finance** (**SCOF**), இந்திய நாடாளுமன்றத்தின் மக்களவை மற்றும் மாநிலங்களவையின் 31 உறுப்பினர்களைக் கொண்ட குழுவாகும். இக்குழுவில் மக்களவையின் 21 உறுப்பினர்களும், மாநிலங்களவியின் 10 உறுப்பினர்களும் தேர்ந்தெடுக்கப்படுவர். இக்குழு உறுப்பினர்களின் பதவிக்காலம் ஓராண்டு ஆகும். இக்குழுவின் தலைவரை இந்திய மக்களவைத் தலைவர் நியமிப்பர்.
# நாடாளுமன்ற நிதிக் குழு (இந்தியா)

## குழுவின் பணிகள்

கீழ்கண்ட அமைச்சகங்களின் கொள்கைகள் மற்றும் எடுத்த கொள்கை முடிவுகளையும், ஆண்டறிக்கைகளையும் ஆய்வு செய்து நாடாளுமன்றத்திற்கு அறிக்கை சமர்ப்பித்தலே இக்குழுவின் பணியாகும்.
- நிதி அமைச்சகம்
- பெருநிறுவன விவகாரங்கள் துறை அமைச்சகம்
- புள்ளியியல் மற்றும் திட்ட அமலாக்க அமைச்சகம்
- நிதி ஆயோக்
# நாடாளுமன்ற நிதிக் குழு (இந்தியா)

## இக்குழுவின் அண்மைய ஆண்டுகளின் பணிகள்

இக்குழுவின் அண்மைய ஆண்டின் குறிப்பிடத்தக்க பணிகள்
- 2016 இந்திய ரூபாய்த் தாள்களின் பண மதிப்பு நீக்கம் தொடர்பாக இந்திய ரிசர்வ் வங்கி ஆளுநரிடம் விளக்கம் கோரியது.
- 2016-இல் இந்திய இருப்புப்பாதை நிதியறிக்கையை தனியாக வெளியிடாது, பொது நிதிநிலை அறிக்கையுடன் இணைத்து வெளியிடப்பட்டது.
- பஞ்சாப் நேசனல் வங்கியில் 1,400 கோடி ரூபாய் ஊழல் தொடர்பாக இக்குழு 2018-இல் நிதி அமைச்சகத் தலைமைச் செயலர் மற்றும் உயர் அதிகாரிகளை விசாரித்தது.
- இக்குழு 2018-இல் உள்கட்டமைப்பு மேம்பாடு மற்றும் நிதிச் சேவை நிறுவனத்தின் (Infrastructure Leasing & Financial Services) நிதி மோசடிகளை ஆய்வு செய்து, அந்நிறுவனத்தின் 15 இயக்குநர்களை நீக்கியது.
# நாடாளுமன்ற நிதிக் குழு (இந்தியா)

## இதனையும் காண்க

- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# சோடியம் ஆர்த்தோ சிலிகேட்டு

## பயன்கள்

சோடியம் ஆர்த்தோசிலிகேட்டு பரப்புகளுக்கிடையேயான இழுவிசையைக் குறைக்கும் பொருளாக எண்ணெய்ப் படுகைகளில் எண்ணெய் பிரித்தெடுக்கும் பணியை மேம்படுத்துவதற்காக அதிக அழுத்தத்தில் நீருந்து செய்யப்படும் நேர்வுகளி் பயன்படுத்தப்படுகிறது. ஆய்வகச் சூழல்களில், சில எண்ணெய்கள் தயாரிப்பதற்கு இது சோடியம் ஐதராக்சைடை விடச் சிறப்பானதாக இருக்கிறது.  
இரும்பு மற்றும் எஃகு ஆகியவற்றின் மேற்பரப்புகளில் அரிமான எதிர்ப்புப் பொருளாகப் படியும் ஃபெர்ரேட் படலங்களை நிலைநிறுத்த சோடியம ஆர்த்தோ சிலிகேட்டு பயன்படுகிறது.
# சோடியம் ஆர்த்தோ சிலிகேட்டு

## இயற்கையில் காணப்படும் விதம்

சோடியம் ஆர்த்தோசிலிகேட்டு இயற்கையில் காணப்படுவதில்லை. இருப்பினும், டைசோடியம் டைஐதரசன் ஆர்த்தோசிலிகேட்டுடன் []<sub>2</sub>[] · 8 ஒத்த செஸ்னோகோவைட்டு என்ற கனிமமானது கோலா தீபகற்பத்தில் காணப்படுவதாக சமீபத்தில் அடையாளம் காணப்பட்டுள்ளது.
# பாதுகாப்புத் துறைக்கான நாடாளுமன்ற நிலைக்குழு (இந்தியா)

**பாதுகாப்புத் துறைக்கான நாடாளுமன்ற நிலைக்குழு** (**Standing Committee on Defence (SCOD)**, இந்திய அரசின் பாதுகாப்புத் துறை அமைச்சகத்தின் கொள்கை முடிவுகளை ஆராய்வதே இக்குழுவின் பணியாகும்.  
இக்குழு 31 நாடாளுமன்ற உறுப்பினர்களைக் கொண்டது. ஆண்டுதோறும் மக்களவையிலிருந்து 21 உறுப்பினர்களும், மாநிலங்களவையிலிருந்து 7 உறுப்பினர்களும், அரசியல் கட்சிகளின் உறுப்பினர்களின் எண்ணிக்கைக்கேற்ப விகிதாச்சார அடிப்படையில் இக்குழுவிற்கு தேர்ந்தெடுக்கப்படுவர். இக்குழு உறுப்பினர்களின் பதவிக்காலம் 1 ஆண்டாகும். இக்குழுவின் தலைவரை இந்திய மக்களவைத் தலைவர் நியமிப்பர்.  
2019 - 2020 ஆண்டிற்கு இக்குழுவை இதுவரை நாடாளுமன்றம் தேர்வு செய்யவில்லை
# பாதுகாப்புத் துறைக்கான நாடாளுமன்ற நிலைக்குழு (இந்தியா)

## குழுவின் பணிகள்

இந்திய அரசின் பாதுகாப்புத் துறை அமைச்சகத்தின் கொள்கை முடிவுகளை ஆராய்வதே இக்குழுவின் பணியாகும்.
# பாதுகாப்புத் துறைக்கான நாடாளுமன்ற நிலைக்குழு (இந்தியா)

## இதனையும் காண்க

- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
# தண்டாயுதபாணி கோவில், செட்டிக்குளம்

**தண்டாயுதபாணி கோவில்** (**Thandayuthapani Temples**)என்ற இந்து மதக் கோயில் பெரம்பலூர் மாவட்டத்தில் செட்டிக்குளம் என்ற கிராமத்தில் அருகில் அமைந்துள்ளது.. இந்த கோயில் இந்து கடவுளான தண்டயுதாபாணி அர்ப்பணிக்கப்பட்டு, பெரம்பலூர் நகரத்திலிருந்து 22 கிலோமீட்டர் தொலைவில் தேசிய நெடுஞ்சாலை -45 இல் அமைந்துள்ளது. இந்த கோவில் பாண்டிய மன்னர் குலசேகரரால் கட்டப்பட்டதாக நம்பப்படுகிறது.  
மூலவர்: தண்டயுதபாணி , உர்ச்சவர்: - அம்மன் / தாயார்: - தல விருட்சம்: வில்வம். தீர்த்தம்: பஞ்சநாதி ஆகமம் / பூஜை : - ஆண்டு: 500 ஆண்டுகள் பழமையானது, வரலாற்று பெயர்: - நகரம்: செட்டிகுளம் ,மாவட்டம்: பெரம்பலூர் , மாநிலம்: தமிழ்நாடு பாடகர்கள்: அருணகிநாதர்
# தண்டாயுதபாணி கோவில், செட்டிக்குளம்

## திருவிழா

மார்ச்-ஏப்ரல் மாதங்களில் 10 நாள் பங்குனி உத்திரம் திருவிழா, மண்டகபாடி மற்றும் தேர் ஊர்வலத்துடன் ஒவ்வொரு நாளும் லட்சக்கணக்கான் பக்தர்களை ஈர்க்கிறது; சித்திரை மாதத்தின் முதல் நாளிலிருந்து 10 நாள் தைபூசத் தேர் திருவிழா கோவிலின் படிகளுக்கு பூஜையுடன் நடைபெறும். ஏப்ரல்-மே மாதங்களில் கோவிலின் ஒவ்வொரு படிகளுக்கும் விளக்கு பூஜையுடன் நடைபெறும். மே-ஜூன் மாதங்களில் சிறப்பு பூஜைகளுடன் வைகாசி விசாகம் சங்கு அபிசேகம் நடைபெறும்., அக்டோபர்-நவம்பர் மாதங்களில் ஐப்பசி கந்தசஷ்டி திருவிழா 7 நாள் லட்சர்ச்சனையுடன் நடைபெறும். (இறைவனின் ஆயிரம் பெயர்களை 100 முறை மீண்டும் முழக்கமிடுவது) இவையெல்லாம் கோவிலில் கொண்டாடப்படும் பண்டிகைகள் ஆகும்.
# தண்டாயுதபாணி கோவில், செட்டிக்குளம்

## கோவிலின் சிறப்பு

தலைமை தெய்வம் ஒரு சுயம்புமூர்த்தி ஆவார். மாசி மாதத்தின் 3, 4 மற்றும் 5 ஆம் நாட்களில் (பிப்ரவரி-மார்ச்) சூரியன் அஸ்தமிக்கும் போது தெய்வத்தின் பாதம் முதல் முகம் வரை அதன் கதிர்கள் விழும். தண்டாயுதபாணி பகவான் தலையில் முடியுடன் இங்கே அருள்பாலிக்கிறார். 4 அடி உயரத்தில் உள்ள இச்சிலை "கனுக்கள்" எனப்படும் 11 கோடுகள் கொண்ட கரும்பை கையில் வைத்திருக்கிறது, இது வேறு எந்த முருகன் கோவில்களிலிலும் காணப்படுவதில்லை. கோவில் திறக்கும் நேரம்: காலை 6.00 மணி முதல் 11.00 மணி வரையும், மாலை 4.00 மணி முதல் இரவு 8.00 மணி வரையிலும் திறந்திருக்கும். முகவரி: ஸ்ரீ தண்டயுதாபனி கோவில், செட்டிகுளம், பெரம்பலூர் மாவட்டம். தொலைபேசி: + 91-4328 268 008, 99441 17450, 98426 99378
# தண்டாயுதபாணி கோவில், செட்டிக்குளம்

## பொதுவான செய்தி

இந்த கோவிலில் ஏறுவதற்கு 240 படிகள் மற்றும் கீழே இறங்குவதற்கு 243 படிகள் உள்ளன. இந்த கோவிலின் சிறப்பு என்னவென்றால், செட்டிக்குளத்தில் அமைந்துள்ள மற்றொரு சிவன் கோவிலை நோக்கி இது அமைந்துள்ளது. முருகனின் இராணுவத் தலைவரான வீரபாகு இங்கு வீரபத்ரசாமியாக அருள்பாலிக்கிறார். பிரார்த்தனைகள்: மகிழ்ச்சியான திருமண, குழந்தை வரம், நோய் மற்றும் பிற உடல் பிரச்சினைகளுக்கு தீர்வு காண, வழக்குகளில் சாதகமான முடிவுகள், இழந்த விஷயங்களை மீட்பது, வர்த்தக பிரச்சினைகள் போன்றவற்றிற்காக மக்கள் இங்கு பிரார்த்தனை செய்கிறார்கள், மேலும் முருக பகவான் இதற்கான தீர்வுகளை வழங்குகிறார் என்று பக்தர்கள் உறுதியாக நம்புகிறார்கள். மற்ற இயற்கை நன்மை என்னவென்றால், பக்தர்கள் படிகளில் ஏறி ஆரோக்கியமான மூலிகை காற்றை சுவாசித்துக் கொண்டு கடவுளை தரிசிக்கின்றனர். மேலும், தலைக்கு மொட்டை போடுவது, காவடியைச் சுமந்து ஆடுவது, எடைக்கு எடை (துலாபாரம்) பொருட்களை வழங்குதல், கால்நடைகளை நேர்ந்து விடுதல் போன்றவையாகும். குழந்தை வரம் வேண்டு கரும்பு தொட்டில்களை உருவாக்கி கோவிலில் கட்டுகிறார்கள். சிலர் முருக பகவான் ஆயுதமான வேலினை வெள்ளியால் செய்து இறைவனுக்கு வழங்குகிறார்கள். பால், தயிர், தேங்காய், பழங்கள், சந்தனம், பஞ்சாமிர்தம், எண்ணெய் போன்றவற்றைக் கொண்டு முருகனுக்கு அபிஷேகம் செயயப்படுகிறது. சஷ்டி நாட்களில் கலசாபிஷேகம் (கலசம்-சிறிய உலோக பானைகள்) செய்கிறார்கள் - அமாவாசையிலிருந்து ஆறாவது நாள் அல்லது பௌர்ணமி நாட்களில் சண்முக ஹோமம் பக்தர்களால் பக்தியுடன் செய்யப்படுகிறது. பார்வையாளர்களுக்கு உணவளித்தல் மற்றும் வழக்கமான அபிசேகங்களும் பக்தர்களால் செய்யப்படுகின்றன.
# தண்டாயுதபாணி கோவில், செட்டிக்குளம்

## கோவிலின் மகத்துவம்

முருக பகவான் தண்டாயுதபாணி கோலத்தில் அனைத்து கோயில்களிலும் மொட்டை தலையுடன் காணப்படுவார். இந்த கோவிலில் உள்ள தண்டாயுதாபாணி பகவான் அழகான முடியுடன் காணப்படுகின்றார். 4 அடி உயரம் கொண்ட 11 கனுக்களுடன் உள்ள கரும்பினை வைத்திருக்கும் கடவுளை பக்தர்கள் தரிசனம் செய்யக்கூடிய ஒரே கோயில் இதுதான். செட்டிகுளம்: வளையல் செட்டி என்ற வளையல் விற்பனையாளராக முருக பகவான் அகஸ்திய முனிவருக்கு தரிசனம் வழங்கினார். பராந்தக சோழன் மற்றும் குலசேகர பாண்டியன் ஆகியோருக்கு முருக பகவான் வழிகாட்டியதாகவும், கண்ணகியின் கோபத்தைத் தணிக்கவும், மதுரகாளி வடிவத்தில் அவளை அமைதிப்படுத்த உதவியதாகவும் கூறப்படுகிறது. தெற்கே பழனியில் உள்ளதைப் போல முருக பகவான் கருணை கொடுப்பதால் இந்த இடம் வடபழனி என்றும் அழைக்கப்படுகிறது. இதன் முக்கியத்துவம் இறைவன் சுயம்புமூர்த்தி வடிவத்தில் உள்ளார். அவர் ஒரு சிவப்பு கரும்பு வைத்திருப்பது இங்கே மட்டுமே உள்ள ஒரு பிரத்யேக வடிவமாகும். இங்கே ஓடும் பஞ்சநதி எப்போதும் நீர் நிறைந்தே காணப்படும். மலையிலிருந்து வரும் நீர் மலையில் உள்ள மூலிகை செடிகள் வழியாக ஆற்றில் பாய்கிறது மற்றும் அனைத்து மருத்துவ குணங்களையும் கொண்டுள்ளது. பழனி மலையில் செய்ய வேண்டிய பிரார்த்தனை கடமைகளை இங்கே செயல்படுத்தலாம். அகஸ்திய முனிவர் இங்கு வழிபட்டார் என்று நம்பப்படுகிறது.. அருணகிரியார் தனது பாடல்களில் இக்கோவிலைப் பற்றி பாடியிருக்கிறார்.
# தண்டாயுதபாணி கோவில், செட்டிக்குளம்

## கோயில் வரலாறு

அரக்கர்களின் பயங்கரவாதத்திலிருந்து தங்களைக் காப்பாற்றும்படி தேவர்கள் கைலாசத்தில் உள்ள சிவனிடம் வேண்டுகோள் விடுத்தனர். அன்னை பார்வதியும் அங்கே இருந்தார். முருக பகவான் எழுந்து அவர்களை அழிப்பதாக உறுதியளித்து, தாயிடமிருந்து வேல் என்ற சக்தி ஆயுதத்தைப் பெற்றார். அரக்கர்களுக்கு எதிரான தனது வெற்றியையும் அவர்களின் தலைவன் சூரனின் அழிவையும் அறிவிக்க அவர் தனது தாயிடம் தெரிவிக்கிறார். வெற்றிகரமாக திரும்பிய மகனுக்கு அவரது வாழ்த்துக்களின் அடையாளமாக, அவர் தனது கையில் வைத்திருந்த கரும்பைக் கொடுத்தார். இந்த கரும்புடன் முருக பகவான் இந்த கோவிலுக்கு எழுந்தருளினார். கோவிலின் நுழைவாயிலில் விநாயகர் கோவில் ஒன்று அமைந்துள்ளது. திரு எம். ராமசாமி கூடுதல் பதிவு ஆய்வாளர் (ஓய்வு) மற்றும் அவரது மனைவி சகுந்தலா ராமசாமி ஆகியோரால் 2008 ஆம் ஆண்டில் இக்கோவில் புனரமைக்கப்பட்டது.
# தண்டாயுதபாணி கோவில், செட்டிக்குளம்

## சிறப்பு அம்சங்கள்

அதிசயம் அடிப்படையிலானது: தலைமை தெய்வம் ஒரு சுயம்புமூர்த்தி ஆவார். மாசி மாதத்தின் 3, 4 மற்றும் 5 ஆம் நாட்களில் (பிப்ரவரி-மார்ச்) சூரியன் அஸ்தமிக்கும் போது தெய்வத்தின் பாதம் முதல் முகம் வரை அதன் கதிர்கள் விழுவது சிறப்பாகும்.
# ஆ. பத்மநாபன்

**ஆ. பத்மநாபன்** (பிறப்பு 14-12-1928) இந்திய ஆட்சிப்பணியாளருள் ஒருவர். மிசோரம் மாநிலத்தின் ஆளுநராகப் பதவிவகித்தவர். தமிழ்நாட்டுக்குத் தலைமைச் செயலாளராகப் பணியாற்றியவர். தொடக்கப்பள்ளி ஆசிரியர் ஆனந்தம் என்பவருக்கு 14-12-1928ஆம் நாள் பிறந்தவர். உடன்பிறந்தவர்கள் அறுவர். இவர் சென்னை பச்சையப்பன் கல்லூரியில் பயின்று கலைஇளவர், கலைமுதுவர் பட்டம் பெற்றவர். இந்திய ஆட்சிப்பணித் தேர்வில் தேர்ச்சியடைந்த முதல் தலித்
# ஆ. பத்மநாபன்

## ஆற்றிய பணிகள்

இவர் இந்திய ஆட்சிப்பணியாளராக 1956 மே 1ஆம் நாள் 1988 சூன் 30ஆம் நாள் வரை 32 ஆண்டுகள் பல்வேறு நிலைகளில் பணியாற்றினார், திருச்சி and
- தமிழ்நாட்டரசின் தொழிலாளர் மற்றும் பயிற்சித்துறையின் இயக்குநராக 03.09.1968ஆம் நாள் முதல் 05.07.1969 வரை பணியாற்றினார்.
- தமிழ்நாடு அரசு தொழில்வளர்ச்சிக் கழகத்திற்குத் (TIDCO) தலைவராகப் பணியாற்றினார். அப்பொழுது அந்நிறுவனத்தை ஸ்பிக்கின் பங்குதாராக மாற்றினார்.
- தமிழ்நாடு அரசு தொழில் முன்னேற்றக் கழகத் (SIPCOT) தலைவராகப் பணியாற்றினார். அப்பொழுது ஓசூர் உள்ளிட்ட பல இடங்களில் தொழிற்பேட்டைகள் உருவாகக் காரணமாக இருந்தார்.
- தமிழ்நாடு தலைமைச்செயலாளர்
# ஆ. பத்மநாபன்

## ஆளுநர்

ஆ. பத்மநாபன் 1998 மே 2ஆம் நாள் முதல் 2000 நவம்பர் 30ஆம் நாள் வரை மிசோரம் மாநில ஆளுநராகப் பதவிவகித்தார்.
# ஆ. பத்மநாபன்

## எழுத்தாளர்

இவர் பல்வேறு நூல்களை தமிழ், ஆங்கிலம் ஆகிய இருமொழிகளிலும் எழுதியிருக்கிறார். அவற்றுள் சில:  
| 01 | 1960 | The mechanical properties and metallography of an age-hardening aluminium base alloy in the form of plate | Physics | University of London (Battersea College of Technology) | M.Sc.Dissertation |
| --- | --- | --- | --- | --- | --- |
| 02 | 1986 | Light a candle | English Poem | Poompuhar Pathippagam, Madras. |  |
| 03 | 1986 | Saint Nandanaar | Poompuhr Pathippagam, Madras. |  |  |
| 04 | 1986 | Rain-drop | English Poem | Poompuhar Pathippagam, 63, Broadway, Madras-600 108 |  |
| 05 | 1988 | Saint Chokhamela | Biography | Poompuhar Pathippagam, Madras. |  |
| 06 | 1990 | The Untouchable's journey | Poompuhar Pathippagam, Madras. |  |  |
| 07 | 1992 | சமத்துவம் நாடிய சான்றோர் | வரலாறு | நியூ செஞ்சுரி புக் ஹவுஸ், சென்னை. | இ.பதி.2009 |
| 08 | 1993 | Mandal Commission judgement and the scheduled castes and scheduled tribes | New Delhi : Indian Social Institute |  |  |
| 09 | 1993 | My Dream | Poems | Poompuhar Pathippagam, Madras |  |
| 10 | 1996 | Dalits at the cross-roads : their struggle, past and present | Poompuhar Pathippagam, Madras. |  |  |
| 11 | 2000 | தலித்துகளின் இன்றைய நிலைமை: குழப்பமும் தடுமாற்றமும் - அவர்களின் முந்தைய தற்போதைய போராட்டம் | பூம்புகார் பதிப்பகம், சென்னை. | இ.பதி. 2002 |  |
| 12 | 2000 | Speeches, messages, press release and important letters of H.E. Shri A. Padmanaban, Governor, Mizoram | Aizawl : Printed at the Mizoram Government Press |  |  |
| 13 | 2001 | My days and times | Autobiography | Poompuhar Pathippagam, Chennai |  |
| 14 | 2002 | எனது எண்ண அலைகள்: நாளைய வளமான இந்தியா | கட்டுரைகள் | சுரா பதிப்பகம், அண்ணாநகர், சென்னை | } |
# ஆ. பத்மநாபன்

## வகித்த பொறுப்புகள்

- பகுத்தறிவாளர் கழகத்தில் துணைத்தலைவராகப் பொறுப்புவகித்தார்.
- 1989 ஏப்ரல் 17ஆம் நாள் முதல் 1993 திசம்பர் 13ஆம் நாள் வரை ஒன்றிய அரசுப்பணியாளர் தேர்வாணையத்தில் (UPSC) உறுப்பினராகப் பொறுப்புவகித்தார்.
- புதுதில்லியிலுள்ள கல்வி மேன்மைக்கும் அணுக்கலுக்குமான நிறுவ (Foundation For Academic Excellence and Access - FAEA) ஆட்சிக்குழு உறுப்பினர்.
- தமிழ்நாட்டில் குடியரசுத்தலைவர் ஆட்சி நடைபெற்ற பொழுது 1988 சனவரி 30ஆம் நாள் முதல் 1989 சனவரி 27ஆம் நாள் வரை இவர் ஆளுநருக்கு ஆலோசகராகப் பொறுப்புவகித்தார்.
# ஆ. பத்மநாபன்

## வாழ்க்கை வரலாறு

ஆ. பத்மநாபனின் வாழ்க்கை வரலாற்றை பசுபதி தனராஜ் என்பவர் தொகுத்து "ஆ.பத்மநாபன் -ஆளுமையின் அரிய பரிமாணம்" என்னும் நூலாக வெளியிட்டுள்ளார்.  
அவர் வாழ்க்கை
அவர் எழுதிய நூல்
# வலைவாசல்:துடுப்பாட்டம்/சிறப்புக் கட்டுரை/21

**கேன் ஸ்டுவார்ட் வில்லியம்சன்** (Kane Stuart Williamson, பிறப்பு: ஆகத்து 8, 1990) என்பவர் நியூசிலாந்து துடுப்பாட்ட அணி வீரரும் அணித்தலைவரும் ஆவார். இவர் துடுப்பாட்டத்தில் தலைசிறந்த மட்டையாளர்களில் ஒருவராகக் கருதப்படுகிறார். வலதுகை மட்டையாளரான இவர் அவ்வப்போது வலது கை புறத்திருப்ப பந்து வீச்சாளராகவும் செயல்படுகிறார். இவர் இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணியின் தலைவராகச் செயல்படுகிறார். நியூசிலாந்திலுள்ள வடக்கு மாவட்ட அணிக்காக உள்ளூர்ப் போட்டிகளில் விளையாடி வரும் இவர் இங்கிலாந்திலுள்ள கிளவ்செஸ்டெர்ஷயர் மற்றும் யார்க்ஷயர் அணிகளுக்காகவும் விளையாடி வருகிறார்.  
2019 உலகக்கிண்ணத் தொடரில் நியூசிலாந்து அணியை வழிநடத்திய வில்லியம்சன், தனது அணியை இறுதிப்போட்டி வரை அழைத்துச்சென்றார். மேலும் உலகக்கிண்ணத் தொடரில் அதிக ஓட்டங்கள் (578) எடுத்த அணித்தலைவர் என்ற சாதனையைப் படைத்தார். இவருக்கு ஐசிசி 2019 உலகக்கிண்ணத்தின் தொடர் நாயகன் விருது வழங்கியது. தற்போது இவர் ஐசிசியின் தேர்வுத் துடுப்பாட்ட மட்டையாளர்கள் தரவரிசையில் 2வது இடத்திலும் ஒருநாள் மட்டையாளர்கள் தரவரிசையில் 6வது இடத்திலும் உள்ளார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# 1462

**1462** (**MCDLXII**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.
# 1462

## நிகழ்வுகள்

- மார்ச் 27 &ndash; உருசியப் பேரரசர் இரண்டாம் வசீலி இறந்தார். அவரது மகன் மூன்றாம் இவான் புதிய பேரரசராக முடிசூடினார்.
- சூன் 17 &ndash; மூன்றாம் விலாத் இரண்டாம் முகமதைக் கொலை செய்ய முயன்றான். முகமது வலாச்சியாவில் இருந்து வெளியேறினார்.
- செப்டம்பர் &ndash; இரண்டாம் முகமது மைத்திலீன் நகரைக் கைப்பற்றினார்.
- யூதர்கள் செருமனியின் மைன்சு நகரில் இருந்து வெளியேற்றப்பட்டனர்.
- போர்த்துகல் கேப் வர்டி தீவுகளில் கினியில் இருந்து அடிமைகளைக் குடியேற்ற ஆரம்பித்தது.
- ரோசாப்பூப் போர்கள்: அயர்லாந்தில் பில்ட்டவுன் சமர் இடம்பெற்றது.
- தென்காசி காசி விஸ்வநாதர் திருக்கோயில்
# மிச்சைல் மாதா

**மச்சைல் மாதா** (**Machail Mata**), இந்தியாவின் ஜம்மு காஷ்மீர் மாநிலத்தில் கிஷ்துவார் மாவட்டத்தின் மச்சைல் கிராமத்தில் உள்ள மச்சைல் எனும் துர்கை அம்மனுக்கு அர்ப்பணிக்கப்பட்ட கோயிலாகும்.
# மிச்சைல் மாதா

## அமைவிடம்

இமயமலையில் பிர் பாஞ்சல் மலைத்தொடரில் உள்ள பத்தர் சமவெளியில், 2958 மீட்டர் உயரத்தில், செனாப் ஆற்றின் கிளையான சந்திரபாகா ஆற்றின் கரையில் மச்சைல் கிராமத்தில், மச்சைல் மாதா கோயில் அமைந்துள்ளது. இது ஒரு மலை வாழிடமாகும். மேலும் இங்கு வெந்நீர் ஊற்றுகள் உள்ளது.
நாக வழிபாடு செய்யும் போத் இன மக்களும், தாக்கூர் இன மக்களும் அதிகம் வாழ்கின்றனர்.
# மிச்சைல் மாதா

## மச்சைல் மாதா யாத்திரை

ஆண்டுதோறும் ஜம்முவிலிருந்து ஆயிரக்கணக்கான பக்தர்கள் சூலை மற்றும் ஆகஸ்டு மாதங்களில் மச்சைல் மாதாவை வழிபட யாத்திரை மேற்கொள்கின்றனர்
# மிச்சைல் மாதா

## மச்சைல் மாதா யாத்திரை

### போக்குவரத்து

2958 மீட்டர் உயரத்தில் உள்ள மிச்சைல் மாதா கோயில், ஜம்மு நகரத்திலிருந்து 290 கி.மீ. தொலைவிலும், கிஷ்துவார் நகரத்திலிருந்து 66 கி.மீ. தொலைவிலும் உள்ளது. மச்சைல் மாதா மலைக் கோயிலின் அடிவாரமான குலாப்கர் எனுமிடத்திலிருந்து, கால்நடையாகவோ அல்லது குதிரையில் மீதேறி 32 கி.மீ. மலையில் பயணம் செய்து மச்சைல் மாதா கோயிலை அடையலாம். மலைப்பாதையில் பக்தர்கள் தங்குவதற்கும், உண்பதற்கும் தொண்டு நிறுவனங்கள் பல இடங்களில் முகாம்கள் அமைத்துள்ளன. இம்மலைக் கோயிலுக்கு செல்ல, அடிவாரமான குலாப்காரிலிருந்து உலங்கு வானூர்திகள் சேவை உள்ளது.
# விக்கிப்பீடியா:Statistics/weekly/4-Aug-2019
# புனித சிலுவை கல்லூரி, திருச்சிராப்பள்ளி

**புனித சிலுவை கல்லூரி** (Holy Cross College (தன்னாட்சி)) என்பது இந்தியாவின், தமிழ்நாட்டின், திருச்சிராப்பள்ளியில் அமைந்துள்ள பெண்களுக்கான கலைக்கல்லூரி ஆகும். இது 1923 ஆம் ஆண்டில் பெண்களின் கல்வி வளர்ச்சிக்காக நிறுவப்பட்டு, திருச்சிராப்பள்ளி சவானோட் சகோதரிகளால் நடத்தப்படுகிறது. இந்தக் கல்லூரியே பாரதிதாசன் பல்கலைக்கழகத்துடன் இணைவுபெற்ற கல்லூரிகளில் முதலாவதாகும்.
இது தென்னிந்தியாவில் உள்ள பெண்களுக்கான பழமையான கல்லூரிகளில் ஒன்றாகும்.
# புனித சிலுவை கல்லூரி, திருச்சிராப்பள்ளி

## வரலாறு

பிரெஞ்சு தேசத்திலிருந்து மத மற்றும் சமுதாய பணியாற்றும் நோக்கத்தோடு இந்தியாவிற்கு வந்த அருட்சகோதரி சோபி அவர்களால் இந்திய பெண்களின் கல்வி, சமுதாய மற்றும் வாழ்க்கை முறையை முன்னேற்றுவதற்காக தமிழ்நாட்டின் திருச்சிராப்பள்ளி நகரத்தில் காவிரி நதி கரையோரத்தில் 11 ஏக்கர் பரப்பளவில் ஆரம்பிக்கப்பட்ட கல்லூரியே புனித சிலுவை கல்லூரி ஆகும். பெண்களின் கல்வி வளர்ச்சிக்காக 1923 ஆம் ஆண்டு ஐந்தே ஐந்து மாணவிகளுடன் தொடங்கப்பட்ட இக்கல்லூரி 1928ஆம் ஆண்டு இரண்டாம் தர கல்லூரி என சென்னை பல்கலைக்கழகத்துடன் இசைவு பெற்றது.
1964 ஆம் ஆண்டு முதல் இளங்கலை படிப்புடன் முதுகலை படிப்பையும் கற்பதற்கான அனுமதியைப் பெற்றது. 1973 ஆம் ஆண்டு பொன்விழா ஆண்டை கொண்டாடிய அக்கல்லூரி 1976 ஆம் ஆண்டு முதல் ஆறு மாதங்களுக்கு ஒருமுறை தேர்வு எழுதும் செமஸ்டர் முறையை அமல்படுத்தியது.
தமிழ்நாட்டைச் சேர்ந்த பாரதிதாசன் பல்கலைக்கழகத்துடன் 1982 ஆம் ஆண்டு இணைக்கப்பட்ட இந்த கல்லூரி, 1987ஆம் ஆண்டு தன்னாட்சி அந்தஸ்தினை பெற்றது. அதன்படி பாடத்திட்டங்கள் தேர்வு முறைகள் ஆராய்ச்சி சம்பந்தப்பட்ட படிப்புகள் கல்லூரி நிர்வாகத்தால் முடிவு செய்யப்பட்ட நடைபெற்று வருகிறது. தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவையால் ஐந்து நட்சத்திர மதிப்பீட்டினை 1999 ஆம் ஆண்டு பெற்றது. 2005ஆம் ஆண்டு மற்றும் 2012ம் ஆண்டுகளில் ஆண்டுகளில் ஏ - தர மதிப்பீட்டினைப் பெற்றது. மேலும் அனைத்திந்திய அளவில் கல்லூரிகளுக்கான தரவரிசை பட்டியலில் இந்தக் கல்லூரி இருபத்தி ஆறாம் இடத்தில் இந்தக் கல்லூரி உள்ளது.
5 மாணவர்களுடன் ஆரம்பிக்கப்பட்ட இக் கல்லூரி தற்பொழுது 1500க்கும் மேற்பட்ட மாணவிகளுடன் தமிழ்நாட்டின் மிகச் சிறந்த கல்லூரிகளில் ஒன்றாக விளங்குகிறது.
# புனித சிலுவை கல்லூரி, திருச்சிராப்பள்ளி

## கற்பிக்கப்படும் பாடங்கள்

பெண்கள் மட்டுமே பயிலும் இந்த புனித சிலுவை கல்லூரியில் கலை, அறிவியல், மற்றும் பொருளாதாரம் ஆகியவற்றில் இளங்கலை பிரிவில் 23 பாடங்களும், முதுகலை பிரிவில் 17 பாடங்களும், எட்டு பட்டயப்படிப்பு பாடங்களும் கற்பிக்கப்படுகிறது. இதைத்தவிர பதினோரு பாடங்களில் முனைவர் பட்டத்திற்கான பிரிவுகளும் உள்ளது.
கிட்டத்தட்ட 270 ஆசிரியர்கள் மூலம் இந்தப் பாடங்கள் கற்பிக்கப்படுகின்றன இந்த ஆசிரியர்களில் சுமார் 125 பேர் முனைவர் பட்டம் பெற்றவர்கள் ஆவார். இவர்களைத் தவிர 127 அலுவலக பணியாளர்களும் இந்த கல்லூரியில் பணிபுரிகின்றனர்.  
இந்த கல்லூரியின் முதல்வராக முனைவர்.சகோதரி.கிறிஸ்டினா பிரிகெட் அவர்களும், தாளாளராக சகோதரி நிரஞ்சனா அந்தோணிசாமி அவர்களும் நிர்வகித்து வருகின்றனர்.
# புனித சிலுவை கல்லூரி, திருச்சிராப்பள்ளி

## பிற சேவைகள்

பல்வேறு ஆராய்ச்சி மற்றும் முனைவர் பட்ட பிரிவுகளில் சிறந்து விளங்கும் இந்த கல்லூரியில் பெண்களின் கல்லூரி படிப்பிற்கு பின்பான வேலைவாய்ப்பு வசதிகளை ஏற்படுத்திக் கொடுக்கவும் அவற்றில் இக்கல்லூரியின் மாணவிகள் சிறந்து விளங்கும் பல இதர சேவைகளை அறிமுகப்படுத்தியுள்ளனர்
- 2006ம் ஆண்டு இக்கல்லூரி வளாகத்தில் இயங்கும் வகையில் ரேடியோ அலைவரிசை 90.4 தொடங்கப்பட்டது
- 2003 ஆம் ஆண்டு முதல் சுற்றுச்சூழல் பங்களிப்பிற்கான கிராமப்புற வளர்ச்சி மாணவர்கள் மூலமாக என்ற பெயரில் ஒரு பாடத் திட்டம் ஆரம்பிக்கப்பட்டு ஆரம்பிக்கப்பட்டு மாணவர்களின் கல்வியுடன் இணைந்து நடத்தப்பட்டு வருகிறது.
- கல்லூரியின் மனிதவள பிரிவு மாணவிகளை அரசு மற்றும் வங்கி பணிக்கான போட்டித் தேர்வுகளில் பங்கெடுப்பது வெற்றி பெறுவது எவ்வாறு என வழிகாட்டி வருகிறது்
- தொலைதூரத்தில் இருந்து படிக்க வரும் மாணவிகளுக்கும் பொருளாதாரத்தில் நலிவுற்ற மாணவிகளுக்கும் தங்கிப் படிக்க விடுதி வசதியும் செய்து தரப்பட்டுள்ளது.
- கல்வி மட்டும் அல்லாது பாட்டு, நடனம், நடிப்பு, தற்காப்பு கலை போன்ற இதர கலைகளிலும் மாணவிகள் பங்களிக்க வேண்டும் என்ற எண்ணத்தில் கல்லூரியிலும், வேறு கல்லூரிகளிலும் நடக்கும் கலை நிகழ்ச்சிகளில் பங்கேற்கவும் வெற்றி பெறவும் பயிற்சி அளிக்கப்படுகிறது.
- இதுபோன்ற எல்லா சேவைகளிலும் மாணவிகளின் பங்களிப்பு இருப்பதற்காக மாணவர் குழுவும் அமைக்கப்பட்டு உள்ளது
- சமுதாய, மத ரீதியாக உள்ள சிறுபான்மையினருக்கு அரசாங்கத்தால் அளிக்கப்படும் உதவித்தொகையை மாணவர்களுக்கு பெற்றுக் கொடுக்கவும் இக்கல்லூரி உதவுகிறது.
- அனைத்திற்கும் மேலாக மாணவிகளின் மனவளர்ச்சி முன்னேற்றத்திற்க்காக ஆலோசனை வழங்கும் சான்று பெற்ற குழுவினரும் அமைக்கப்பட்டுள்ளது.
# புதுக்கோட்டை ஜெ. ஜெ. கலை அறிவியல் கல்லூரி

**புதுக்கோட்டை ஜெ. ஜெ. கலை அறிவியல் கல்லூரி** (*J.J. College of Arts and Science*) இந்தியாவின் தமிழ்நாடு மாநிலம் புதுக்கோட்டை மாவட்டம் திருமயம் வட்டம் சிவபுரம் என்னும் இடத்தில் அமைந்துள்ளது. புதுக்கோட்டையில் இருந்து மதுரை செல்லும் சாலையில் 7 கி.மீ. தொலைவில் பிரதான சாலையில் அமைந்துள்ளது. 1994 -ஆம் ஆண்டு சனவரி மாதம் 17-ஆம் நாள் அன்றைய தமிழக அரசின் கல்வி அமைச்சர் க. பொன்னுசாமியால் தொடங்கி வைக்கப்பட்டது. திருச்சி பாரதிதாசன் பல்கலைக்கழகத்தின் ஆளுகையின்கீழ் செயல்படுகிறது. கல்லூரியில் கலை, வணிகம், அறிவியல் படிப்புகள் இளநிலை, முதுநிலையில் கற்பிக்கப்படுகின்றன.
# புதுக்கோட்டை ஜெ. ஜெ. கலை அறிவியல் கல்லூரி

## நிர்வாகம்

கற்பக விநாயகா அறக்கட்டளை மூலம் ஜெ. ஜெ. கலை மற்றும் அறிவியல் கல்லூரி நிர்வகிக்கப்பட்டு வருகிறது. கல்லூரியினை நிறுவியவர் சே. இரகுபதி ஆவார். இவர் முன்னாள் தமிழக வீட்டுவசதித்துறை மற்றும் நகர்ப்புற அமைச்சராகவும், திருமயம் சட்டமன்றத் தொகுதி உறுப்பினராகவும் உள்ளார். முன்னாள் மத்திய இணை அமைச்சராகவும் இந்திய அரசாங்கத்தில் பதவி வகித்தார். தற்பொழுது இவர் தமிழக அமைச்சரவையில் சட்ட அமைச்சராக உள்ளார்.
# புதுக்கோட்டை ஜெ. ஜெ. கலை அறிவியல் கல்லூரி

## கல்லூரியின் தரம்

1994ஆம் ஆண்டில் தொடங்கப்பட்ட இக்கல்லூரி 2003ஆம் ஆண்டில் தேசிய மதிப்பீடு மற்றும் தரச்சான்று அவையினால் தரக்குறியீட்டில் பி<sup>++</sup> அங்கீகாரத்தை முதன்முதலில் பெற்றது. மீண்டும் 2009 மற்றும் 2015 ஆகிய ஆண்டுகளில் ஏ தரக்குறியீட்டை பெற்றது. 19.10.2012 முதல் தன்னாட்சி அதிகாரம் பெற்ற கல்லூரியாக புது தில்லி, பல்கலைக்கழக மானியக் குழு, திருச்சிராப்பள்ளி பாரதிதாசன் பல்கலைக்கழகம் மூலமும் அங்கீகரிக்கப்பட்டு செயல்பட்டு வருகிறது.